# E L Ő T E R J E S Z T É S

Szigethalom Város Önkormányzat Képviselő-testületének

*2025. június 17-én 18 órakor tartandó*

*nyilvános, rendes ülésére*

**Tárgy:** Árajánlat a Szigethalom külterület 057 helyrajzi számú ingatlanon lévő Szigethalom 7A erdőrészlet igénybevételére, csereerdősítés engedélyeztetésére, elvégzésre

**Előadó**: Fáki László polgármester

**Készítette:** Balogh Szilvia aljegyző

**Ellenőrizte:** dr. Stiebel Viktória jegyző

*Az előterjesztést megtárgyalásra javasolja:*


**Pénzügyi és Fejlesztési Bizottság *(1.)***

Tisztelt Képviselő-testület!

Szigethalom köztemetője a Szigethalom Város Önkormányzatának tulajdonában lévő Szigethalom, Rákóczi u. 058 hrsz-ú ingatlanon helyezkedik el. A temető területének telítettsége, a felmerülő igények miatt **nem halasztható a temető területének bővítése.**

A köztemető területének **bővítés**e - a hatályos **TSZT, HÉSZ** rendelkezései értelmében - a szomszédos, a Magyar Állam tulajdonát képező (vagyonkezelő: Pilisi Parkerdő Zrt) Szigethalom, Rákóczi u. **057 hrsz-ú erdő** művelési ágú 38 359 m2 területű ingatlan (több ütemben történő) **igénybevételével** valósul meg.

Mivel a temető területének bővítése erdő területet vesz igénybe, **csereerdősítés**t kell megvalósítani.



A Képviselő-testület a 111/2023. (VI. 20.) számú határozatával elfogadta a temetőbővítéssel kapcsolatos kisajátítás és csereerdősítés folyamatát. Ezt a határozatát a 163/2023. (IX. 19.) számú határozatával módosította.

A Pilisi Parkerdő Zrt. a Szigethalom 7A erdőtervi jelű erdőrészlet igénybevétele nyomán az elvégzendő erdészeti vonatkozású munkarészekre árajánlatot küldött, mely tartalmazza:

1. A Szigethalom 7A erdőrészlet által lefedett ingatlan részterületén tervezett végleges igénybevételi eljárás lefolytatását.
2. Az igénybevétel ellentételezéseként tervezett csereerdősítés engedélyeztetését.
3. Az erdőfelújítás pótló csereerdősítés elvégzését és annak 5 éves ápolását.

A teljes árajánlat az előterjesztés mellékletét képezi.

Kérem a tisztelt Képviselő-testületet, hogy a határozati javaslatot elfogadni szíveskedjen.

***HATÁROZATI JAVASLAT***

Szigethalom Város Önkormányzat Képviselő-testülete úgy dönt, hogy a Szigethalmi Köztemető bővítésével kapcsolatos és az ezzel együtt járó erdészeti vonatkozású munkarészeket tartalmazó Pilisi Parkerdő Zrt. árajánlatát elfogadja és felhatalmazza Fáki László Polgármester Urat a szerződés aláírására.

**Határidő**: azonnal

**Felelős**: dr. Stiebel Viktória jegyző