**Szigethalom Város Képviselő-testületének**

**39/2020.(XII.16.) önkormányzati**

**RENDELETE**

*(Egységes szerkezetben a 21/2021.(XI.30.) önkormányzati rendelettel.)*

***az adóbevételekből származó érdekeltségi alap létrehozásáról és felhasználásáról***

*Szigethalom Város Önkormányzati Képviselő-testülete Magyarország Alaptörvénye 32. cikk (1) bekezdés a) pontjában meghatározott jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény*

*13. § (1) 13. pontjában meghatározott feladatkörében eljárva a helyi adókról szóló 1990. évi C. törvény 45. §-ában foglalt felhatalmazás alapján, a következőket rendeli el:*

**ÁLTALÁNOS RENDELKEZÉSEK**

**1. A rendelet célja és hatálya**

**1. §** (1) Jelen rendelet célja a Szigethalom Város Önkormányzat ügykörébe tartozó adók hatékony beszedése, az adóellenőrzési és behajtási feladatok eredményes végrehajtása, valamint az adóhatósági munka iránt elkötelezett személyi állomány anyagi elismerése és ösztönzése az önkormányzatot megillető adóbevételek növelése érdekében.

(2) Az anyagi érdekeltség célja továbbá, hogy a Hivatal alkalmazottjai felelősségük növelése, szakmai munkájuk megbecsülésére teljesítményhez kötött juttatásban, illetve jutalomban részesíthetők legyenek, amelynek érdekében érdekeltségi alapot kell létrehozni.

**2. §** A rendelet személyi hatálya kiterjed a Szigethalmi Polgármesteri Hivatal (továbbiakban: Hivatal) adóiroda-vezetőjére, az adóigazgatási feladatokat ellátó köztisztviselőkre (*a továbbiakban együtt: adóügyi köztisztviselők*) és a Hivatal nem adóügyi alkalmazottjaira.

**3. §** A rendelet hatálya az Önkormányzat a mindenkor hatályos helyi adókról szóló rendeletében foglalt adókra és a bírságra terjed ki.

**2. Értelmező rendelkezések**

**4. §** E rendelet alkalmazásában:

a) **Adóhiány**: a felhívásra késedelmesen bevallott (bejelentett) adó, a kötelezés ellenére bevallani (bejelenteni) elmulasztott adó, ideértve a kötelezés alapján, valamint az adóhatóság által utólag megállapított adókülönbözetet.

b) **Beszedett adótartozás**: az eredményes hátralékbehajtásból befolyt adó, bírság és késedelmi pótlék összege. Eredményesnek tekinthető a behajtási eljárás, az ingatlan végrehajtás, ingó zálogolás foganatosítása, az azonnali beszedési megbízás, a letiltás, vagy a hátralék befizetésének igazolása, ha a befizetés a behajtási cselekményt követően történik.

c) **Teljesített helyi adóbevétel**: a költségvetési számlára átvezetett helyi adóbevételek, bírság, pótlék.

d) **Folyó évre elszámolt folyó évi befizetés**: a zárási összesítő összesen munkalapján a 18. oszlopban szereplő befizetések folyó évi előírásra.

e) **Folyó évi kötelezettség helyesbített előírása**: a zárási összesítő összesen munkalapján 15. oszlopban szereplő helyesbített folyó évi terhelés.

**RÉSZLETES RENDELKEZÉSEK**

**3. Érdekeltségi alap**

**5. §** (1) A rendeletben megfogalmazott célok teljesülése érdekében a köztisztviselők magas színvonalú és eredményes szakmai munkájának megbecsülésére, felelősségük növelésére, Szigethalom Város Önkormányzat Képviselő-testülete az önkormányzat helyi adóbevételeinek terhére érdekeltségi alapot hoz létre.

(2) Az érdekeltségei alap forrása a teljesített helyi adóbevétel 5%-a.

**6. §** Az érdekeltségi alap terhére történő kifizetés jogcímei:

a) bevétel-teljesítési jutalék

b) adókimunkálási jutalék, feltárt és beszedett adóhiány, valamint a beszedett adó- és illetéktartozás

c) a Hivatal nem adóügyi alkalmazottjainak általános jutalmazása

**7. §[[1]](#footnote-1)** Az alap feltöltésére évente kétszer kerül sor. A féléves és éves adózárlati munkák befejezése után kell az elkülönített számlára utalni a félév során teljesített helyi adóbevétel összegét, legkésőbb a félév és a költségvetési év utolsó napját követő hónap utolsó napjáig, az adóiroda által készített zárási összesítő kimutatás alapján.

**8. §** (1) Az alapot elkülönített számlán kell kezelni. Az alap terhére történő kifizetés után fizetendő, munkavállalót és munkaadót terhelő közterheket is az alapból kell fedezni.

(2) A jutalékra fordított összegeket a munkáltatói közterhek összegével együtt a kifizetés előtt a Hivatal pénzforgalmi számlájára át kell utalni.

(3) Az érdekeltségi alap tárgyév október 31-én fennálló egyenlege fedezetül szolgál a Hivatal nem adóügyi alkalmazottainak jutalmazására, ezért átvezetésre kerül a Hivatal pénzforgalmi számlájára.

**4. Érdekeltségi alapból történő kifizetésének szabályai**

**9. §[[2]](#footnote-2)** Bevétel-teljesítési jutalék illeti meg a 2.§-ban meghatározott adóügyi köztisztviselőket, ha a helyi adókból a zárási összesítő adatai alapján a folyó évre elszámolt folyó évi befizetés (iparűzési adó tekintetében a folyó évi befizetés és a múlt évre történő befizetéseknek /zárási összesítő 17. oszlopa/ a behajtásból befolyt adó – ASP rendszer adó szakrendszeréből kigyűjtött – összegével csökkentett része) az időarányos helyesbített folyó évi terheléshez viszonyítva önkormányzati szinten eléri a 85%-ot.

**10. §[[3]](#footnote-3)** A bevétel-teljesítési jutalék összege a 9. §-ban elért szint esetén bruttó 420.000.- Ft. További legalább 3%-os növekedés esetén újabb bruttó 420.000.- Ft összeg kifizethető. Az adóügyi irodavezető esetén a fenti összegek bruttó 520.000.- Ft-ban kerülnek megállapításra, melytől a jegyző eltérhet.

**11. §** Adókimunkálási jutalékban azok az adóügyi köztisztviselők részesülnek, akik tevékenysége adótöbblet bevételt eredményez az adóellenőrzés, adatszerzés, felderítés, vagy az adóbehajtási munka során.

**12. §[[4]](#footnote-4)** A bruttó adókimunkálási jutalék éves összege nem lehet több a tárgyév kifizetéskor érvényben lévő bruttó illetményének háromhavi összegénél.

**13. §[[5]](#footnote-5)** Az adóhiány felderítéséről illetőleg az adótartozás beszedéséről az adóiroda adónemenként nyilvántartást vezet. A nyilvántartás alapján a következő adatokról adatot szolgáltat a pénzügyi irodának az adókimunkálási jutalék alátámasztásához:

- a jogerősen megállapított adóhiány neme, összege, darabszáma

- az adóhiányra, adótartozásra képzett pótlék (100 Ft feletti összeg esetén), bírság összege.

**14. §[[6]](#footnote-6)** (1) Adókimunkálási jutalék abban az esetben fizethető, ha a beszedett adótartozás összege eléri a harmadik negyedéves zárási összesítőben kimutatott záró összes hátralék, a záró összes nem esedékes hátralék és a behajthatatlan követelések különbözetének 50%-át.

(2) A 11. §-ban meghatározott adóügyi köztisztviselőnek az (1) pontban meghatározott arány

a) 50-60% közé eső értéke esetén a tárgyévi kifizetéskor bruttó 420.000.- Ft-nyi, adóügyi irodavezető esetén bruttó 520.000.- Ft-nyi összeg,

b) 60,1-70% közé eső értéke esetén a tárgyévi kifizetéskor bruttó 420.000.- Ft-nyi, adóügyi irodavezető esetén bruttó 520.000.- Ft-nyi összeg kétszerese,

c) 70,1-80% közé eső értéke esetén a tárgyévi kifizetéskor bruttó 420.000.- Ft-nyi, adóügyi irodavezető esetén bruttó 520.000.- Ft-nyi összeg háromszorosa

fizethető ki. A százalékos arány egy tizedesjegyre kerekítendő a kerekítés szabályai szerint.

(3) Az adóiroda-vezető az adókimunkálási jutalék (2) pontban meghatározott mértékétől - az adóügyi köztisztviselőnek az adóellenőrzésben adatszerzésben, felderítésben, vagy az adóbehajtási munkában való részvételének figyelembe vételével - lefelé eltérhet.

**15. §** (1) A jegyző a polgármester egyetértésével állapítja meg a kifizethető jutalék összegét

a) az adóiroda-vezető

b) az adóiroda-vezető javaslata alapján az adóigazgatási feladatokat ellátó köztisztviselők tekintetében.

(2)[[7]](#footnote-7) Az (1) b) bekezdésben javasolt felosztást – a jegyző külön kérése esetén - az adóirodavezető írásban megindokolja.

**16. §** (1) Az érdekeltségi alap tárgyév október 31-ig keletkezett maradványát a Hivatal nem adóügyi alkalmazottjainak általános jutalmazására kell fordítani.

(2) A jegyző a polgármester egyetértésével állapítja meg a Hivatal nem adóügyi alkalmazottjainak általános jutalmazásának mértékét és eloszlását.

**17. §[[8]](#footnote-8)** Az adóügyi köztisztviselők részére, amennyiben az éves munkából a fizetett szabadságon túl harminc napot, a féléves munkából tizenöt napot meghaladóan távol voltak, a jutalék időarányos része fizethető. A maradványösszeg a helyettesítést ellátók javára fordítandó.

**18. §** Az e rendeletben foglalt feltételek teljesülése esetén

a) bevétel-teljesítési jutalékot a tárgyévet követő március hó 15-ig

b) az adókimunkálási jutalékot a tárgyév november 30-ig

c) a Hivatal nem adóügyi alkalmazottjainak általános jutalmazását a tárgyév november 30-ig

kell kifizetni.

**19. §** Nem fizethető jutalék vagy jutalom annak a köztisztviselőnek, aki ellen a kifizetés időpontjában fegyelmi, vagy kártérítési eljárás van folyamatban.

**ZÁRÓ RENDELKEZÉSEK**

**5. Hatályba léptetés**

**20. §** Ez a rendelet a 2021. január 1. lép hatályba.

**6. Hatályon kívül helyezés**

**21. §** Hatályát veszti e rendelet hatálybalépésével egyidejűleg az adóbevételekből származó adóérdekeltségi alap létrehozásáról és felhasználásáról szóló 2/2015.(I.31.) önkormányzati rendelet.

***Fáki László dr. Stiebel Viktória***

*polgármester jegyző*

**Záradék:**

A ***39/2020. (XII.16.)*** önkormányzati rendelet2020. december 16-ána Képviselő-testület és szervei Szervezeti és Működési Szabályzatáról szóló rendeletben meghatározott módon kihirdetésre került.

***dr. Stiebel Viktória***

***jegyző***

***Egységes szerkezetbe foglalás: 2021. november 30.***

***dr. Stiebel Viktória***

*jegyző*

1. Szövegét módosította a 21/2021.(XI.30.) rendelet 1. §-a. Hatályos 2022. január 1-től. [↑](#footnote-ref-1)
2. Szövegét módosította a 21/2021.(XI.30.) rendelet 2. §-a. Hatályos 2022. január 1-től. [↑](#footnote-ref-2)
3. Szövegét módosította a 21/2021.(XI.30.) rendelet 3. §-a. Hatályos 2022. január 1-től. [↑](#footnote-ref-3)
4. Szövegét módosította a 21/2021.(XI.30.) rendelet 4. §-a. Hatályos 2022. január 1-től. [↑](#footnote-ref-4)
5. Szövegét módosította a 21/2021.(XI.30.) rendelet 5. §-a. Hatályos 2022. január 1-től. [↑](#footnote-ref-5)
6. Szövegét módosította a 21/2021.(XI.30.) rendelet 6. §-a. Hatályos 2022. január 1-től. [↑](#footnote-ref-6)
7. Szövegét módosította a 21/2021.(XI.30.) rendelet 7. §-a. Hatályos 2022. január 1-től. [↑](#footnote-ref-7)
8. Szövegét módosította a 21/2021.(XI.30.) rendelet 8. §-a. Hatályos 2022. január 1-től. [↑](#footnote-ref-8)